Informácia 
o vykonaní auditu všeobecne záväzných právnych predpisov a organizačných aktov riadenia v pôsobnosti Ministerstva pôdohospodárstva Slovenskej republiky
ÚVOD
Vláda Slovenskej republiky v súvislosti s prerokovaním Správy o vykonaní auditu všeobecne záväzných právnych predpisov a organizačných aktov riadenia v pôsobnosti Ministerstva vnútra SR uložila v bode B. 2 uznesenia vlády Slovenskej republiky č. 330 z 21. mája 2008 podpredsedovi vlády a ministrovi školstva, ministrovi dopravy, pôšt a telekomunikácií, ministrovi financií, ministrovi hospodárstva, ministrovi kultúry, ministrovi obrany, ministerke pôdohospodárstva, ministerke práce, sociálnych vecí a rodiny, ministrovi výstavby a regionálneho rozvoja, ministrovi životného prostredia, ministrovi zdravotníctva, predsedovi Úradu geodézie, kartografie a katastra SR v termíne do 31. decembra 2008 predložiť na rokovanie vlády správu o vykonanom audite všeobecne záväzných právnych predpisov v pôsobnosti jednotlivých rezortov. Listom č. 2313/2008-100 z 26.11.2008 požiadal minister pôdohospodárstva Slovenskej republiky predsedu vlády Slovenskej republiky o predĺženie termínu splnenia uvedenej úlohy do 30. júna 2009. Predseda vlády Slovenskej republiky žiadosti vyhovel a listom č. 9870/2008/KPV OSV z 17.12.2008 súhlasil s predĺžením termínu splnenia úlohy do 30. júna 2009.

Vykonanie auditu všeobecne záväzných predpisov vyplynulo z úlohy D.1 uznesenia vlády SR č. 165 zo dňa 28. februára 2007 vykonať audit všeobecne záväzných právnych predpisov podľa tabuľky č. 1 a č. 1a) prílohy k správe o analýze tak, aby došlo k zjednodušeniu a ku skvalitneniu výkonu štátnej správy vo vzťahu k fyzickým osobám a právnickým osobám. 

Na základe uvedenej úlohy Oddelenie vnútorného auditu Ministerstva pôdohospodárstva SR vykonal „Audit všeobecne záväzných právnych predpisov a organizačných aktov riadenia v pôsobnosti Ministerstva pôdohospodárstva Slovenskej republiky“. Cieľom auditu bolo zhodnotiť stav všeobecne záväzných právnych predpisov podľa uznesenia vlády SR č. 165 zo dňa 28. februára 2007 v gescii Ministerstva pôdohospodárstva Slovenskej republiky (ďalej len „MP SR“) so zameraním na ich efektívnosť, opodstatnenosť a aktuálnosť, tak aby došlo k zjednodušeniu a ku skvalitneniu výkonu štátnej správy vo vzťahu k fyzickým a právnickým osobám.

	Zhodnotenie stavu všeobecne záväzných právnych predpisov bolo zamerané na opodstatnenosť a zachovanie špecializovanej štátnej správy rezortu pôdohospodárstva (krajské a obvodné lesné úrady, krajské a obvodné pozemkové úrady) pri výkone štátnej správy vo vzťahu k právnickým a fyzickým osobám.

Výsledky auditu

	Audítorská skupina zvolila nasledovný prístup k testovaniu: Z celkovej populácie právnych predpisov SR–(spolu ich bolo 223) audítorská skupina vyšpecifikovala 48 právnych predpisov, ktoré sú priamo alebo nepriamo v pôsobnosti MP SR a z nich určilo 19 právnych predpisov, ktoré sú uvedené v prílohe 1a) uznesenia vlády SR č. 165/2007, že sú v priamej pôsobnosti MP SR, a ktoré boli predmetom overovania vnútorného auditu č.2/2009.

V rámci testovania  audítorská skupina overila:

•	či sú všeobecne záväzné právne predpisy v priamej pôsobnosti MP SR platné a účinné
•	či MP SR zabezpečuje prístupnosť FO a PO k špecializovanej štátnej správe
•	či je zadefinovaná zodpovednosť príslušného útvaru MP SR za dôslednú tvorbu a novelizáciu príslušného právneho predpisu v platnom Organizačnom poriadku MP SR
•	a teda či je výkon špecializovanej štátnej správy dostatočne kvalitný a dostupný vo vzťahu k fyzickým a právnickým osobám.

Hlavným cieľom vnútorného auditu č.2/2009 bolo overenie všeobecne záväzných platných predpisov v priamej pôsobnosti sekcie lesníckej a sekcie legislatívy MP SR, ktoré sa týkajú výkonu špecializovanej štátnej správy na úseku lesného hospodárstva a pozemkových úradov a ktorý vyplynul z úlohy uznesenia vlády SR č.165/2007 a 330/2008.

Z uvedeného dôvodu sa audítorská skupina dôkladne oboznámila predovšetkým s činnosťou týchto dvoch sekcií MP SR, zhromaždila a analyzovala informácie, uskutočňovala rozhovory s príslušnými sekciami MP SR, overila platnosť a účinnosť všeobecne záväzných právnych predpisov a vykonávacích predpisov, ktoré sú v priamej pôsobnosti týchto 2 sekcií s cieľom objektívne zhodnotiť súčasný stav špecializovanej štátnej správy MP SR na úseku lesného hospodárstva a pozemkových úprav s cieľom poskytnúť adekvátne závery.

A. Oblasť lesného hospodárstva (sekcia lenícka MP SR)

1. Zákon č. 23/1962 Zb. o poľovníctve v znení neskorších predpisov

V čase realizácie auditu Národná rada Slovenskej republiky (ďalej len „NR SR“) prijala a schválila nový zákon o poľovníctve, ktorý upravuje činnosť orgánov štátnej správy poľovníctva, ktorými podľa prijatého zákona sú MP SR, Ministerstvo obrany SR, krajské lesné úrady a obvodné lesné úrady. Na rozdiel od doterajšej právne úpravy, ktorú vymedzoval zákon č.23/1962 Zb. o poľovníctve v znení neskorších predpisov, nový zákon vymedzuje zreteľne kompetencie jednotlivých stupňov štátnej správy poľovníctva a upravuje ich postup vo vzťahu k verejnosti – účastníkom konania, teda k fyzickým a právnickým osobám (ďalej len „FO a PO“) ( § 71 až 74). 

Na rozdiel od doterajšej právnej úpravy (ktorú vymedzoval zákon č. 23/1962), nový zákon:
•	vymedzuje zreteľne kompetencie jednotlivých stupňov štátnej správy poľovníctva a upravuje ich postup vo vzťahu k FO a PO (§ 71 až §74),
•	vymedzuje presný postup FO a PO pri zmene poľovných revírov a ich užívaní (§5),
•	zavádza evidenciu uzatvorených zmlúv a tým sa zjednodušuje a urýchľuje proces prechodu užívania poľovných revírov na FO a PO (§12 až §16),
•	vytvára väčší priestor pre účasť poľovníckej samosprávy pri zabezpečovaní koordinácie chovu, starostlivosti a ochrany zveri vo veľkoplošných územiach prostredníctvom poradných zborov a chovateľských rád (§18),
•	mení doterajšiu prax v prejednávaní disciplinárnych pokleskov držiteľov poľovných lístkov a vo vydávaní a predlžovaní platnosti poľovných lístkov a presúva ich z orgánov štátnej správy na orgány poľovníckej samosprávy (§51, §77),
•	posilňuje kontrolnú činnosť a dozor štátnej správy poľovníctva nad dodržiavaním zákona a jeho vykonávacích predpisov.

2. Zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku 

K zákonu č. 229/1991 MP SR vypracovalo usmernenie Ministerstva pôdohospodárstva Slovenskej republiky na disponovanie s lesným majetkom štátu, lesným pôdnym fondom s nezisteným vlastníctvom, ktorého vlastníctvo nie je evidované a ku ktorému vlastníci svoje práva neuplatnili a na vydávanie majetku v ucelených lesných častiach. /číslo 149/1999-730 z 29. júla 1999/

3. Zákon NR SR č. 181/1995 Z. z. o pozemkových spoločenstvách 

Zákon bol od roku 1995 niekoľkokrát novelizovaný, a to:
•	zákonom č. 217/2004 Z. z. o lesnom reprodukčnom materiáli a o zmene niektorých zákonov,
•	zákonom č. 549/2004 Z. z., ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene a doplnení niektorých zákonov,
•	v priebehu auditu sa pripravuje schválenie nového zákona. Podľa spoločnej správy výborov NR SR (číslo: 126/2009, tlač 896a) Výbor NR SR pre pôdohospodárstvo, životné prostredie a ochranu prírody uznesením č. 397 zo  14. apríla 2009 s vládnym návrhom zákona súhlasil a odporučil ho NR SR schváliť s pripomienkami.

Cieľová skupina
Pozemkové spoločenstvá
Orgány štátnej správy lesného hospodárstva

4. Zákon č. 217/2004 Z. z. o lesnom reprodukčnom materiáli a o zmene niektorých zákonov v znení zákona č. 545/2004 Z. z.

Zákon bol novelizovaný 4- krát od svojho prijatia r. 2004 do apríla 2009, a to:
•	zákonom č. 545/2004 (účinnosť od 01.12.2004; mení a dopĺňa zákon NR SR č. 259/1993 Z. z. o Slovenskej lesníckej komore), 
•	zákonom č. 326/2005 (účinnosť od 01.09.2005)
•	zákonom č. 597/2006 (účinnosť od 01.01.2007)
•	zákonom č. 360/2007 účinnosť od 01.09.2007)

K zákonu č.217/2004 bola vypracovaná vyhláška 571/2004 Z. z. (o zdrojoch reprodukčného materiálu lesných drevín, jeho získavaní, produkcii a používaní)

Zákon č. 217/2004 ustanovil práva a povinnosti fyzických osôb a právnických osôb pri produkcii reprodukčného materiálu lesných drevín, jeho uvádzaní do obehu a používaní pri obnove lesných porastov a zalesňovaní; určuje tiež pôsobnosť orgánov štátnej odbornej kontroly. V § 11 upravuje postavenie Národného registra zdrojov reprodukčného materiálu, ktorý vedie Výskumný ústav. Niektoré práva a povinnosti FO/PO vo vzťahu štátnej špecializovanej správe sú dané v § 12, § 14. Postavenie a oprávnenia krajských, obvodných lesných úradov  a výskumného ústavu sú dané v § 29.

Novela- zákon č. 360/2007 Z. z. (účinnosť 01. 09. 2007) sa nedotýkala prístupnosti PO/FO k špecializovanej štátnej správe.

5. Zákon č. 326/2005 Z. z. o lesoch

Zákon bol novelizovaný 4 krát od svojho prijatia v roku 2005 do apríla 2009, a to“
•	zákonom č. 275/2007 (účinnosť od 01.07. 2007)
•	zákonom č.359/2007 (účinnosť od 01.09. 2007)
•	zákonom 360/2007 (účinnosť od 01.09. 2007)
•	zákon č. 540/2008 (účinnosť od 13.12. 2008).

K zákonu č.326/2005 Z. z. boli vypracované nasledovné vykonávacie právne akty:
•	vyhláška č.12/2009 Z. z o ochrane lesných pozemkov pri územnoplánovacej činnosti a pri ich vyňatí a obmedzení z plnenia funkcií lesov,
•	vyhláška 232/2006 Z. z o vyznačovaní ťažby dreva, označovaní vyťaženého dreva a dokladoch o pôvode dreva,
•	vyhláška 441/2006 Z. z, ktorou sa ustanovujú podrobnosti o skúške odbornej spôsobilosti na vyhotovenie lesného hospodárskeho plánu a o vydávaní a odňatí osvedčenia o odbornej spôsobilosti technickej spôsobilosti na vyhotovenie lesného hospodárskeho plánu,
•	vyhláška 397/2006 Z. z o lesnej stráži
•	vyhláška 451/2006 Z. z o odbornom lesnom hospodárovi
•	vyhláška 453/2006 Z. z o hospodárskej úprave lesov a o ochrane lesa.

Zákon upravuje vzájomné vzťahy špecializovanej štátnej správy a PO/FO napríklad v:§3, ods.3; §4, §7, §8, §24. V § 29 upravuje postavenie Lesníckej ochranárskej služby. Definuje postavenie FO - odborného lesného hospodára - §47, §48. Zákon tiež upravuje postavenie lesnej stráže (§53,§53), orgánov štátnej správy lesného hospodárstva – krajských a obvodných lesných úradov(§56 - §60).

Od prijatia uznesenia vlády SR č. 330/2008 novelizáciou príslušného právneho predpisu bol prijatý zákon č. 540/2008, ktorý  pozmenil zákon o lesoch, resp. doplnil zákon o § 7a (vydávanie záväzného stanoviska vo veci využívania lesných pozemkov na účely výstavby diaľnice.

Odôvodnenie pôsobnosti špecializovanej štátnej správy na úseku lesného hospodárstva

Výkon štátnej správy podľa zákona č. 181/1995 Z. z. o pozemkových spoločenstvách bol výrazne poznačený nestabilitou v správnych orgánoch, ktoré ju vykonávali. Boli to právne oddelenia obvodných úradov, potom odbory pozemkové, poľnohospodárstva a lesného hospodárstva okresných úradov, nasledovali pozemkové úrady a v súčasnosti obvodné lesné úrady. Od 01.01.2004 do 01.05.2004 pre túto oblasť štátnej správy nebol určený žiaden správny orgán. Dnes je zrejmé, že toto časté striedanie úradov a úradníkov nebolo prospešné. V registrácií pozemkových spoločenstiev sa tak aj z dôvodu nedostatočnej odbornosti nahromadilo množstvo chýb a nedostatkov, často so závažnými a širšími dopadmi (napr. registrácia pozemkových spoločenstiev, ktorá nie je v súlade s platnými zákonnými predpismi). Pôsobnosť správneho orgánu na úseku pozemkových spoločenstiev možno  porovnať s pôsobnosťou súdov, ktoré vedú register obchodných spoločností. Ide o špeciálnu a už dlhodobú pôsobnosť niektorých na to určených súdov. Táto špecializácia sa stala vžitou, všeobecne známou a efektívnou.

Od roku 2004 výkon štátnej správy na úseku lesného hospodárstva zabezpečuje opäť špecializovaná štátna správa (obvodné lesné úrady a krajské lesné úrady), ktorá vznikla v rámci procesu decentralizácie štátnej správy s cieľom:
•	profesionalizácie a zvyšovania odbornosti
•	sprehľadnenia výkonu štátnej správy
•	priblíženia výkonu štátnej správy občanovi
•	zvýšenia akcieschopnosti pri plnení úloh štátu

Špecializovaná štátna správa lesného hospodárstva v súčasnosti zabezpečuje výkon činností podľa zákona č. 326/2005 Z. z. o lesoch v z.n.p., zákona č. 217/2004 Z. z. o lesnom reprodukčnom materiáli a o zmene niektorých zákonov v z.n.p., zákona č. 181/1995 Z. z. o pozemkových spoločenstvách. a zákona č. 23/1962 Zb. o poľovníctve , (V priebehu auditu č.2/2009 bol v NR SR prerokovaný a schválený nový zákon o poľovníctve). Nároky na zabezpečovanie dozornej činnosti v súčasnosti narastajú vzhľadom na problematiku trvalo udržateľného hospodárenia v lese, značný počet obhospodarovateľov lesa, narastajúcu agendu súvisiacu s poradenskou činnosťou a v súvislosti s činnosťami pri poskytovaní  a kontrole prostriedkov z verejných zdrojov. 

Podľa názoru audítorskej skupiny, by opätovné rušenie úradov resp. ich spájanie s pozemkovými úradmi by nebolo efektívne a účinné,  museli by sa vynaložiť značné finančné prostriedky na premiestnenie úradov a rôzne programové produkty,  zneistili by sa vlastníci - obhospodarovatelia lesov, užívatelia poľovných revírov, ktorí si už zvykli na fungovanie súčasnej špecializovanej štátnej správy.

Vlastný výkon štátnej správy je lesnými úradmi realizovaný na úplne odlišných princípoch a zásadách ako výkon realizovaný pozemkovými úradmi. Lesné úrady realizujú výkon priamo u obhospodarovateľov lesov a užívateľov poľovných revírov, vykonávajú zákonom určené poradenstvo v lesoch, štátny dozor v lesoch, teda činnosti, ktoré ani okrajove nesúvisia s výkonom štátnej správy na úseku pozemkových úprav.

Výkon štátnej správy realizovaný lesnými úradmi je viazaný na lesné a poľovné pozemky na rozdiel od výkonu štátnej správy na úseku pozemkových úprav, ktorý je viazaný na jednotlivé katastrálne územia.

Štruktúra a počet lesných úradov a tým aj obvod ich pôsobnosti boli  na rozdiel od pozemkových úradov určené v nadväznosti na výmeru lesných pozemkov v jednotlivých okresoch. V nadväznosti na vyššie uvedené  skutočnosti, boli  lesné úrady a pozemkové úrady zriaďované asymetricky s rozdielnym počtom úradov. Lesné úrady - 40 a pozemkové úrady - 44. Asymetria a tým aj odlišnosť sa prejavuje :

•	v rozdielnych sídlach úradov (napr. OPÚ - Senec, Galanta, Topoľčany, Komárno, Stará Ľubovňa v ktorých nie sú OLÚ a naopak OLÚ- Kysucké Nové Mesto, Gelnica v ktorých nie sú OPÚ)
•	v obvode pôsobnosti úradov (napr.  OPÚ Bratislava má pôsobnosť v okresoch Bratislava I-IV, OLÚ Bratislava má pôsobnosť v okresoch Bratislava I-IV, Pezinok, Senec)

Z vyššie uvedených dôvodov audítorská skupina odporúča ponechať vykonávanie špecializovanej štátnej správy na úseku lesného hospodárstva na samostatných lesných úradoch podľa súčasnej štruktúry. 

B. Oblasť vlastníckych vzťahov k pôde a pozemkových úprav (sekcia legislatívy MP SR)

1. Zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku 

Zákon bol novelizovaný resp. zmenený od svojho prijatia do apríla 2009 33 krát, a to: 
•	zákonom č.42/1992 Zb. s účinnosťou od 28.januára 1992
•	zákonom č.93/1992 Zb. s účinnosťou od 28.februára 1992
•	zákonom č.542/1992 Zb. s účinnosťou od 1.januára 1993,
•	zákonom č.186/1993 Z. z. s účinnosťou od 26.augusta 1993,
•	zákonom č.205/1996 Z. z. s účinnosťou od 12.júla 1996
•	zákonom č.64/1997 Z. z. s účinnosťou od 26.marca 1997
•	zákonom č.80/1998 Z. z. s účinnosťou od 1.apríla 1998
•	zákonom č.72/1999 Z. z. s účinnosťou od 1.mája 1999
•	zákonom č.175/1999 Z. z. s účinnosťou od 1.augusta 1999
•	zákonom č.456/2002 Z. z. s účinnosťou od 1.januára 2003
•	zákonom č.172/2003 Z. z. s účinnosťou od 1.júla 2003
•	zákonom č.504/2003 Z. z. s účinnosťou od 1.januára 2004
•	zákonom č.12/2004 Z. z. s účinnosťou od 1.februára 2004
•	zákonom č.549/2004 Z. z. s účinnosťou od 1.novembra 2004
•	zákonom č.595/2006 Z. z. s účinnosťou od 1.decembra 2006
•	zákonom č.523/2007 Z. z. s účinnosťou od 1.decembra 2007
•	zákonom č.571/2007 Z. z. s účinnosťou od 1.januára 2008
•	zákonom č.285/2008 Z. z. s účinnosťou od 31.júla 2008
•	Zmena:293/1992 Zb. s účinnosťou od 11.júna 1992
•	Zmena:323/1992 Zb. s účinnosťou od 1.januára 1993
•	Zmena:187/1993 Z. z. s účinnosťou od 26.augusta 1993
•	Zmena:180/1995 Z. z. s účinnosťou od 1.septembra 1995
•	Zmena:222/1996 Z. z. s účinnosťou od 24.júla 1996
•	Zmena:80/1998 Z. z. s účinnosťou od 1.apríla 1998
•	Zmena:256/2001 Z. z. s účinnosťou od 1.augusta 2001
•	Zmena:420/2002 Z. z. s účinnosťou od 1.októbra 2002
•	Zmena:571/2007 Z. z. s účinnosťou od 1.októbra 2002
•	Zmena:518/2003 Z. z. s účinnosťou od 1.januára 2004
•	Zmena:217/2004 Z. z. s účinnosťou od 1.mája 2004
•	Zmena:549/2004 Z. z. s účinnosťou od 1.novembra 2004
•	Zmena:523/2004 Z. z. s účinnosťou od 1.januára 2005
•	Zmena:571/2007 Z. z. s účinnosťou od 1.januára 2008
•	Zmena:285/2008 Z. z. s účinnosťou od 31.júla 2008

Zákon rieši kompetencie  krajských pozemkových úradov nasledovne:
•	rozhodovanie o odvolaní proti rozhodnutiu o domnelom vlastníctve podľa § 4a z. č. 229/1991 Zb.,
•	rozhodovanie o odvolaní proti rozhodnutiu o schválení dohody o vydaní nehnuteľností podľa § 9 ods. 2 z. č. 229/1991 Zb.,
•	rozhodovanie v I. stupni  v pochybnostiach, kto je povinnou osobou v zmysle § 21b ods. 1 z. č. 229/1991 Zb.,
•	rozhodovanie podľa § 30 ods. 1 písm. d) z. č. 71/1967 Zb. o správnom konaní o odvolaniach proti rozhodnutiam o zastavení konania podľa z. č. 229/1991 Zb. a z. č. 503/2003 Z. z.,
•	predlžovanie lehoty na rozhodnutie v reštitučných konaniach podľa § 49 z. č. 71/1967 Zb. ak sú na to oprávnené dôvody (najmä zabezpečovanie podkladov z katastra nehnuteľností a z archívov),
•	metodické riadenie obvodných pozemkových úradov v reštitučných konaniach,
•	kontrola dodržiavania oboch reštitučných zákonov ako aj z. č. 71/1967 Zb.
•	kontrola efektívnosti vynakladania finančných prostriedkov štátu na vyhotovovanie geometrických plánov a znaleckých posudkov potrebných k vydaniu rozhodnutí podľa z. č. 2291/119 Zb., 
•	zabezpečovanie verejného obstarávania v súvislosti s obstarávaním geometrických plánov pre účely konania podľa z. č. 229/1991 Zb., prostredníctvom oprávnenej osoby, ktorá je zamestnancom KPÚ,
•	zabezpečenie objednávok znaleckých posudkov,
•	kontrola správnosti fakturácie za geometrické plány pre účely reštitučného konania,
•	vyplácanie finančných náhrad oprávneným osobám v konaní podľa z. č. 229/1991 Zb.,
•	šetrenie sťažností, najmä na prieťahy v konaní podľa oboch reštitučných zákonov a prijímanie opatrení na nápravu,
•	organizovanie porád a školení zamestnancov na obvodných pozemkových úradoch, zameraných na správnu aplikáciu z. č. 71/1967 Zb. v reštitučných konaniach, školenia vedú zamestnanci krajských pozemkových úradov
•	prijímanie a kontrola opatrení na urýchlené ukončenie reštitučných nárokov.

Činnosť krajských pozemkových úradov v reštitučných konaniach je veľmi rozsiahla. V programovom vyhlásení vlády SR je uvedená priorita na urýchlení procesu uspokojenia reštitučných  nárokov. Bez  kvalifikovaného a  účinného riadenia na úseku pozemkových úprav sa vláde nepodarí naplniť tento bod programového vyhlásenia. Ak by uvedené činnosti  a kompetencie prešli na riadiaci orgán, resp. na zlúčené krajské úrady, vyžadovalo by si to zvýšenie počtu odborných zamestnancov, ktorí by uvedené činnosti namiesto krajských pozemkových úradov vykonávali, vyžadovalo by si to nárast pracovných ciest a značne by sa predĺžili aj lehoty konaní. 

Audítorská skupina počas výkonu auditu  overila platnosť a účinnosť príslušného právneho predpisu v platnom znení (na základe písomných podkladov a na základe rozhovoru s príslušnou sekciou), že prijatím  niekoľkých novelizácií právneho predpisu od zadania úlohy D.1 uznesenia vlády SR č. 165/2007, (ktorého cieľom je zjednodušenie štátnej správy vo vzťahu k FO a PO) a dospela k záveru, že MP SR vydaním novelizácií právneho predpisu zabezpečuje prístupnosť FO a PO k špecializovanej štátnej správe.

2. Zákon SNR č. 330/1991 Zb. o pozemkových úpravách,  usporiadaní pozemkového vlastníctva, obvodných pozemkových úradoch, pozemkovom fonde a o pozemkových spoločenstvách,

Zákon bol prijatý NR SR 12.07.1991, je platný od 19.08.1991. Zákon bol niekoľkokrát novelizovaný, zmenený a doplnený, a to nasledovne:
•	Zmena:293/1992 Zb. s účinnosťou od 11.júna 1992
•	Zmena:323/1992 Zb. s účinnosťou od 1.januára 1993
•	Zmena:187/1993 Z. z. s účinnosťou od 26.augusta 1993
•	Zmena:180/1995 Z. z. s účinnosťou od 1.septembra 1995
•	Zmena:222/1996 Z. z. s účinnosťou od 24.júla 1996
•	Zmena:80/1998 Z. z. s účinnosťou od 1.apríla 1998
•	Zmena:256/2001 Z. z. s účinnosťou od 1.augusta 2001
•	Zmena:420/2002 Z. z. s účinnosťou od 1.októbra 2002
•	Zmena:571/2007 Z. z. s účinnosťou od 1.októbra 2002
•	Zmena:518/2003 Z. z. s účinnosťou od 1.januára 2004
•	Zmena:217/2004 Z. z. s účinnosťou od 1.mája 2004
•	Zmena:549/2004 Z. z. s účinnosťou od 1.novembra 2004
•	Zmena:523/2004 Z. z. s účinnosťou od 1.januára 2005
•	Zmena:571/2007 Z. z. s účinnosťou od 1.januára 2008
•	Zmena:285/2008 Z. z. s účinnosťou od 31.júla 2008

Kompetencie krajských pozemkových úradov podľa z. č. 330/1991 Zb. v znení neskorších predpisov sú uvedené v § 5 ods. (4) 

Krajský pozemkový úrad
a)	riadi a kontroluje výkon štátnej správy na úseku pozemkových úprav a na úseku ochrany poľnohospodárskej pôdy uskutočňovaný obvodnými pozemkovými úradmi,
b)	vypracúva koncepciu pozemkových úprav a ochrany poľnohospodárskej pôdy v rámci svojej územnej pôsobnosti,
c)	je odvolacím orgánom vo veciach, v ktorých rozhodol v prvom stupni obvodný pozemkový úrad, z. č. 229/1991 Zb. v zn. .n. p., z .č. 330/1991 Zb. v zn. n. p., z. č. 64/1997 Z. z. v zn. n. p., z. č. 180/1995 Z. z. v zn. .n. p., z. č. 220/2004 Z. z., z. č. 503/2003 Z. z. v zn. n. p.
d)	navrhuje ministerstvu zriadenie alebo zrušenie stáleho alebo dočasného pracoviska obvodného pozemkového úradu,
e)	rozhoduje v pochybnostiach o tom, kto je povinnou osobou, z. č. 229/1991 Zb. v zn. .n. p.
f)	rozhoduje o námietkach proti projektu pozemkových úprav (§ 13 ods. 4),
g)	rozhoduje o námietkach proti projektu pozemkových úprav podľa z .č. 64/1997 Z .z. v zn. n. p. osobitného predpisu,
h)	udeľuje súhlas k návrhom nepoľnohospodárskeho použitia poľnohospodárskej pôdy v rámci svojej územnej pôsobnosti;
i)	vyjadruje sa k zámerom a návrhom nepoľnohospodárskeho použitia poľnohospodárskej pôdy v rámci svojej pôsobnosti.“
Záver:

Zákonom  č. 330/1991 Zb. o pozemkových úpravách, usporiadaní pozemkového vlastníctva, obvodných pozemkových úradoch, pozemkovom fonde a o pozemkových spoločenstvách aj vydaním interných riadiacich  aktov MP SR je garantovaná prístupnosť fyzických a právnických osôb k špecializovanej štátnej správe.

Prijatím novelizácií uvedeného zákona od vydania uznesenia vlády SR č. 165/2007
•	zákona č. 571/2007 Z. z. s účinnosťou od  01. 01. 2008  a
•	zákona  č. 285/2008 Z. z. s účinnosťou od 31. 07. 2008 
je zabezpečená prístupnosť PO A FO k špecializovanej štátnej správe.

3. Zákon NR SR č. 180/1995 Z. z. o niektorých opatreniach na usporiadanie vlastníctva k pozemkom (je zmenou k zákonu č. 330/1991 s účinnosťou od 1.septembra 1995)

Zákon bol od svojho prijatia niekoľkokrát zmenený, a to nasledovnými pozmeňujúcimi zákonmi:
•	zákonom  č. 131/1996 Z. z.
•	zákonom  č. 80/1998 Z. z.
•	zákonom  č. 219/2000 Z. z.
•	zákonom č. 193/2001 Z. z.
•	zákonom  č. 419/2002 Z. z
•	zákonom  č. 503/2003 Z. z., 
•	zákonom č. 459/2004 Z. z.

Zákon NR SR č 180/1995 Z z. o niektorých opatreniach na usporiadanie vlastníctva k pozemkom určuje práva a povinnosti orgánov špecializovanej štátnej správy  vo vzťahu k právam a povinnostiam PO a FO, a to 
•	katastrálneho úradu
•	pozemkového úradu
•	pozemkového  fondu, v časti II zákona
•	verejnosti, (PO a FO)
•	ostatných orgánov štátnej správy
a určuje predovšetkým spôsob a postupy v konaní o obnove evidencie niektorých pozemkov a právnych vzťahov  k nim a vymedzuje vecne príslušné správne orgány v konaní.

Záver:

Audítorská skupina počas výkonu auditu overila preštudovaním príslušného právneho predpisu v platnom znení a konzultovaním s príslušnou sekciou, že právny predpis od zadania úlohy D.1 uznesenia vlády SR č. 165/2007 a uznesenia vlády SR č. 303/2008 (ktorého cieľom je zjednodušenie štátnej správy vo vzťahu k FO a PO) nebol zmenený a dospela k záveru, že zákonom je zabezpečená prístupnosť FO a PO k špecializovanej štátnej správe – k pozemkovým úradom, alebo katastrálnym úradom, resp. ostatným orgánom štátnej správy.

4. Zákon č. 64/1997 Z. z. o užívaní pozemkov v zriadených záhradkárskych osadách a vysporiadaní vlastníctva k nim,

Zákon bol novelizovaný trikrát od svojho prijatia do apríla 2009. 
Novelizácie:
•	nález Ústavného súdu č.224/2001 (účinnosť od 23. 06. 2001) 
•	zákon č. 549/2004 Z. z. (účinnosť od 01. 11. 2004)
•	zákon č.130/2008 Z. z. (účinnosť od 01. 05. 2008)

Zákon č.64/1997 upravuje postup obvodných pozemkových úradov, Slovenského pozemkového fondu v konaní o pozemkových úpravách za účelom vysporiadania vlastníctva k pozemkom v zriadených záhradkárskych osadách.

Záver:
Zákon č. 64/1997 štátnej správy  je kvalitný a dostupný vo vzťahu k fyzickým a právnickým osobám

5. Zákon č. 503/2003 Z. z. o navrátení vlastníctva k pozemkom a o zmene doplnení zákona NR SR č. 180/1995 Z. z. o niektorých opatreniach na  usporiadanie vlastníctva k pozemkom

Novelizácie:
•	zákon č. 217/2004 (účinnosť od 01.05.2004)
•	zákon č. 549/2004 (účinnosť od 01.11. 2004)
•	zákon č. 571/2007 (účinnosť od 01. 01. 2008)
•	zákon č. 285/2008 (účinnosť od 31.07. 2008)

Zákon č.503/2003 upravuje postup obvodných pozemkových úradov v konaní o navrátenie vlastníctva k pozemku, o priznaní práva na náhradu podľa § 6 ods. 2 a 3 (§ 5).

Zákon č.285/2008 s účinnosťou od 31. júla 2008 doplnil do zákona č.503/2008 v §6, ods.(10) kompetencie Slovenského pozemkového fondu v tom zmysle, že postup Slovenského pozemkového fondu pri poskytovaní náhradných pozemkov podrobnejšie upraví vláda Slovenskej republiky nariadením.

Záver:
Audítorská skupina dospela k záveru:
•	že príslušný právny predpis je platný a účinný,
•	MP SR zabezpečuje prístupnosť FO a PO k špecializovanej štátnej správe
•	výkon špecializovanej štátnej správy  je kvalitný a dostupný vo vzťahu k fyzickým a právnickým osobám

6. Zákon č. 220/2004 Z. z. o ochrane a využívaní poľnohospodárskej pôdy a zmene zákon a č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov

Zákon bol novelizovaný jedenkrát od svojho prijatia.
Novelizácia: 
•	zákon č. 359/2007 (účinnosť od 01. 09. 2007 okrem ustanovenia čl. I. §13, ktoré nadobúda účinnosť od 01. 07. 2012, a ustanovenia čl. I. §20, ktoré nadobúda účinnosť 01. 01. 2008

Zákon č.220/2004 upravuje pôsobnosť, resp. oprávnenia Výskumného ústavu pôdoznalectva a ochrany pôdy v rámci odbornej činnosti pre oblasť ochrany poľnohospodárskej pôdy (§4, §6). Zákon zároveň stanovuje oprávnenia orgánov ochrany poľnohospodárskej pôdy: krajského a obvodného pozemkového úradu (§22, §23).

Záver:
Audítorská skupina dospela k záveru:
•	že príslušný právny predpis je platný a účinný,
•	MP SR zabezpečuje prístupnosť FO a PO k špecializovanej štátnej správe
•	výkon špecializovanej štátnej správy je kvalitný a dostupný vo vzťahu k fyzickým a právnickým osobám

Odôvodnenie pôsobnosti špecializovanej štátnej správy na úseku pôsobnosti pozemkových úradov
Integráciou krajských pozemkových úradov a krajských lesných úradov by prenesením vzájomných kompetencií a niektorých na MP SR, by došlo k navŕšeniu požiadaviek na finančné a personálne a zabezpečenie špecializovanej štátnej správy.
Zároveň by vznikla nevyhnutnosť navýšiť počet kvalifikovaných pracovníkov MP SR - sekcie legislatívy, resp. sekcie lesníckej, ktorí by rozhodovali ako odvolací orgán. Pri súčasnom počte agendy tohto druhu na  integrovaných krajských úradoch by bolo nevyhnutné vytvorenie minimálne ďalšieho útvaru, nakoľko by sa agenda týkala aj pozemkových úprav aj špecializovanej štátnej správy na úseku lesného hospodárstva. Z uvedeného vyplýva, že  integráciou krajských pozemkových úradov s lesnými úradmi  by nedošlo ani k úspore pracovníkov, ani výdavkov štátneho rozpočtu. Práve naopak, pre zabezpečenie činností vyplývajúcich z vyššie uvedených zákonov, ktoré štátna správa na úseku pozemkových úprav a ochrany poľnohospodárskej pôdy musí vykonávať,  by bola zvýšená požiadavka na štátny rozpočet. 
Zároveň je potrebné brať do úvahy aj celkový vývoj v tejto oblasti. V tomto programovacom období 2007 - 2013 v rámci rezortu narastajú úlohy v súvislosti s čerpaním a riadením európskych fondov, predpokladanými zmenami v legislatíve, ktoré z hľadiska európskeho priestoru určite budú a rozširujúcim spôsobom zasiahnu aj oblasť pozemkových úprav, ochrany poľnohospodárskej pôdy a tvorenia, a realizácie štátnej a európskej politiky v rámci rozvoja vidieka. MP SR má snahu byť nielen súčasťou toho, ale aj aktívne pôsobiť v tejto oblasti vo V4 a v nových a pristupujúcich krajinách do EÚ. Spolu s Českou republikou má MP SR z hľadiska skúseností z historického vývoja, ale aj súčasného stavu vykonávania pozemkových úprav náskok pred ostatnými krajinami bývalého východného bloku, čo by bolo výhodné využiť a medzinárodne sa presadiť.
Záver
Z analýzy všeobecne záväzných platných právnych predpisov v pôsobnosti špecializovanej štátnej správy – (ktoré sú v pôsobnosti sekcie lesníckej a sekcie legislatívy MP SR) vyplynul záver, že kompetencie pozemkových úradov a lesných úradov sú svojím zameraním a pôsobnosťou odlišné a nie je možné ich riadiť spoločne bez toho, aby to negatívne neovplyvňovalo kvalitu rozhodovania orgánov štátnej správy na úseku pozemkových úprav a ochrany pôdy a na úseku lesného hospodárstva. 
Na základe podrobnej a komplexnej analýzy všeobecne platných právnych aktov v priamej pôsobnosti MP SR, týkajúcich sa výkonu špecializovanej štátnej správy na úseku lesného hospodárstva a pozemkových úradov audítorská skupina touto správou poskytuje závery, že nie je odôvodnené na krajskej úrovni integrovať krajské pozemkové úrady a krajské lesné úrady do krajských pozemkových a lesných úradov a na obvodnej úrovni obvodné pozemkové úrady a obvodné lesné úrady do obvodných pozemkových a lesných úradov v rezorte MP SR.